26.01.2021

**Коми Республика пырис** **«Россия – уна позянлуна страна» проектын войтырлӧн гӧлӧсуйтӧм серти ТОП-15 лыдӧ**

Вӧчӧма «Россия – уна позянлуна страна» блог-тур нуӧдӧм вылӧ гӧлӧсуйтӧмлысь кывкӧртӧдъяс. «РФ-са 500 сюрссянь 1 миллионӧдз йӧза субъектъяс» номинацияын 20 регион пӧвстын Коми Республика лоис медводдзаӧн. Республика вӧсна сетісны 33 сюрс гӧлӧс.

«Таво Коми пасйӧ сё вося юбилей. Конкурсын вермӧмыс лоас регионлы зэв бур козинӧн, тайӧ отсалас миянлы уна миллион мортӧс тӧдмӧдны Комилӧн историческӧй, вӧр-ва да архитектурнӧй памятникъясӧн», - пасйис Коми Республикаса Юралысь Владимир Уйба.

Казьтыштам, йӧзыс гӧлӧсуйтісны 85 регион пӧвстын куим номинацияын. Тӧвшӧр тӧлысь 25 лунӧ конкурс котыртысьяс да Контактын отсасян команда индісны 15 регион, кутшӧмъяс водзӧ кутасны вермасьны «Россия – уна позянлуна страна» блог-тур нуӧдны инӧд вӧсна. «РФ-са 1 миллионысь унджык йӧза субъектъяс» номинацияын вермысьяс – Перым край, Челябинск обласьт, Курск обласьт, Красноярск край да Самара обласьт. «РФ-са 500 сюрссянь 1 миллионӧдз йӧза субъектъяс» номинацияын – Коми Республика, Ямало-Ненеч асвеськӧдлан кытш, Карелия Республика, Новгород обласьт да Мордовия Республика. «РФ-са 500 сюрсысь этшаджык йӧза субъектъяс» номинацияын – Севастополь, Тыва Республика, Камчатка край, Магадан обласьт да Алтай Республика.

«Регионса олысьяс отсалісны республикалы прӧйдитны конкурслысь медводдза этап. Ӧні Коми Республикаса культура министерстволӧн мог – дасьтыны мӧд этапын участвуйтӧм вылӧ заявка. Сійӧ кутас мунны урасьӧм тӧлысь 15 лунӧдз. А урасьӧм тӧлысь 25 лунӧ нин конкурсантъяслӧн шорт-листысь жюри бӧръяс 5 вермысьӧс. Эска, мый регионса олысьяслӧн отсӧгӧн ми пырам медбуръяс лыдӧ да миянӧ воласны уна миллиона аудиторияа блогеръяс», - содтіс Коми Республикаса культура, туризм да архив удж министр Сергей Емельянов.

Регионъясӧ, кутшӧмъясӧс шуасны вермысьясӧн, воласны «ТопБЛОГ» проектса медбур участникъяс да найӧс туйдӧдысьяс – нималана блогеръяс: тележурналист Елена Летучая, «Comedy Woman» актриса Наталия Медведева, сьылысь MIA BOYKA, сценарист да актёр Шевги Ахадов, актёр Сергей Романович, Инстаграмса нималана мам Ирина Акопян, тиктокеръяс Настя Рыжик и Сергей Штепс. Найӧ ӧтвылысь снимайтасны туристическӧй местаяс, интереснӧй лоӧмторъяс да йӧз йылысь фильмъяс быдлаын, кытчӧ воласны. Таысь кындзи, найӧ аддзысьласны йӧзкӧд да нуӧдасны налы мастер-классъяс.

\*\*\*«ТопБЛОГ» – проект, кӧні быдӧн вермас велӧдчыны нуӧдны социальнӧй везъяс да видлыны лоны блогерӧн. Медбур участникъяскӧд кырымаласны рекламнӧй контрактъяс, найӧ босьтасны амбассадор статус да налысь аккаунтъяссӧ паськӧдасны йӧз пӧвстын. Проектсӧ збыльмӧдӧ «Россия – уна позянлуна страна» президентлӧн платформа.

*Фотоыс Георгий Бусыгинлӧн*

26.01.2021

# Республика Коми вошла в ТОП-15 народного голосования проекта «Россия – страна возможностей»

Подведены итоги голосования на право проведения блог-тура «Россия – страна возможностей». Республика Коми заняла первое место среди 20 регионов в номинации «Субъекты РФ с численностью от 500 тыс. до 1 млн», набрав более 33 тысяч голосов.

«В этом году Коми празднует вековой юбилей. Победа в конкурсе станет замечательным подарком для региона, благодаря этому мы сможем познакомить миллионы людей с историческими, природными и архитектурными памятниками Коми», – отметил Глава Республики Коми Владимир Уйба.

Напомним, народное голосование проходило среди 85 регионов страны в трех номинациях. 25 января организаторами конкурса и командой поддержки ВКонтакте были определены 15 регионов, которые продолжат борьбу за право проведения блог-тура «Россия – страна возможностей». В номинации «Субъекты РФ с численностью свыше 1 млн человек» прошли Пермский край, Челябинская область, Курская область, Красноярский край и Самарская область. В номинации «Субъекты РФ с численностью от 500 тыс. до 1 млн человек» – Республика Коми, Ямало-Ненецкий автономный округ, Республика Карелия, Новгородская область и Республика Мордовия. В номинации «Субъекты РФ с численностью до 500 тыс. человек» – Севастополь, Республика Тыва, Камчатский край, Магаданская область и Республика Алтай.

«Благодаря жителям региона республика с большим отрывом прошла первый этап конкурса. Сейчас задача Минкультуры Коми – подготовить заявку на участие во втором этапе, который продлится до 15 февраля. А уже 25 февраля жюри из шорт-листа конкурсантов отберут 5 победителей. Уверен, с такой мощнейшей поддержкой жителей региона мы войдем в пятерку лучших и примем у себя в гостях известных блогеров с многомиллионной аудиторией», – добавил министр культуры, туризма и архивного дела Коми Сергей Емельянов.

В регионы, признанные абсолютными победителями, приедут самые успешные участники проекта «ТопБЛОГ» и их наставники – известные блогеры: тележурналист Елена Летучая, актриса «Comedy Woman» Наталия Медведева, певица MIA BOYKA, сценарист и актер Шевги Ахадов, актер Сергей Романович, главная мама Инстаграма Ирина Акопян, тиктокеры Настя Рыжик и Сергей Штепс. Вместе они снимут фильмы о туристических местах, интересных событиях и людях в каждой территории, которую посетят. Кроме того, они проведут творческие встречи и мастер-классы для местных жителей.

\*\*\*«ТопБЛОГ» – проект, где каждый может получить навыки успешного ведения соцсетей и попробовать стать блогером. Лучшие участники выиграют реальные рекламные контракты, статус амбассадора и получат раскрутку своих аккаунтов. Проект реализуется президентской платформой «Россия – страна возможностей».

*Фото Георгия Бусыгина*

Габова 2365